བོད་ཀྱི་གསོ་བ་རིག་པའི་ལྷན་ཚོགས་ནས་གསལ་བསྒྲགས་ཞུ་སྙིང་།ཕྱི་ལོ་༢༠༡༨ཟླ་༤ཚེས་༥ཉིན་རྒྱ་གར་དབུས་གཞུང་གི་གཞུང་འབྲེལ་གསལ་བསྒྲགས་སྤེལ་བའི་ནང་གསོ་རིག་སློབ་གཉེར་ཁང་བཞི་སྟེ།༡།བོད་ཀྱི་སྨན་རྩིས་མཐོ་སློབ་ཁང།༢།ལྕགས་པོ་རི་དྲན་རྟེན་བོད་སྨན་སློབ་གཉེར་ཁང་།༣།ལ་དྭགས་དབུས་གཞུང་ནང་པའི་མཐོ་རིམ་སློབ་གཉེར་ཁང་གི་གསོ་བ་རིག་པའི་སྡེ་ཚན།༤།ཝཱ་ཎ་བོད་ཀྱི་གཙུག་ལག་སློབ་གཉེར་ཁང་གི་གསོ་བ་རིག་པའི་སྡེ་ཚན་བཅས་བཞི་ནས་སོ་སོའི་སློབ་ཁང་སྒོ་འཛུགས་ནས་ཕྱི་ལོ་༢༠༡༧བར་གྱི་སློབ་ཐོན་སྨན་པ་རྣམས་ཀྱི་ལག་འཁྱེར་རྣམས་རྒྱ་གར་དབུས་སྨན་གྱི་ལྷན་ཚོགས་ཀྱི་ཁྲིམས་ཡིག་ཟུར་འཛར་གཉིས་པའི་ནང་བསྐྱར་བཅོས་གཏན་འབེབས་ཀྱིས་གོང་གསལ་ནང་ཚུད་སྨན་པ་རྣམས་ད་ཆ་དྲ་ཐོག་ནས་དེབ་སྐྱེལ་གནང་སྒོ་ཚུགས་ཟིན་ཡོད་པ་དེ་དོན་འབྲེལ་ཡོད་ནས་མཁྱེན་རྟོགས་ཡོང་བ་ཞུ།དེབ་སྐྱེལ་གནང་སྟངས་དང་དགོས་ངེས་ཡིག་ཆ།དེབ་སྐྱེལ་དོད་སོགས་ཞིབ་ཕྲའི་གནས་ཚུལ་རྒྱ་གར་དབུས་སྨན་གྱི་ལྷན་ཚོགས་ཀྱི་དྲ་རྒྱའི་ཁ་བྱང་འདིའི་ཐོག་གཟིགས་གནང་ཡོང་བ་དང་ཡང་དེབ་སྐྱེལ་དང་འབྲེལ་བའི་ཐོག་དོགས་འདྲི་ཡོད་ཚེ་འབྲེལ་ཡོད་ལས་ཁུངས་ཀྱི་གློག་འཕྲིན་ཁ་བྱང་དང་ཁ་པར་ཨང་གྲངས་༩༦༥༤༤༠༡༧༢༦ཡང་ན་༩༦༥༤༤༠༡༧༦༣འདིའི་ཐོག་འབྲེལ་བ་གནང་དགོས་འདུག་པ་དེ་དོན་དགོངས་འཇགས་ཞུ།